10 เรื่องจริงที่เกี่ยวกับใหม่ ดาวิกา

หากกล่าวถึงนักแสดงหญิงชาวไทยที่มีชื่อเสียงเป็นอย่างมาก คงจะต้องยกให้กับนางเอกสาวที่มีใบหน้าดุจเทพปั้นอย่าง ใหม่-ดาวิกา โฮร์เน่ ที่ไม่ว่าเธอจะแสดงละคร หรือภาพยนตร์เรื่องไหนก็ปังเสียทุกผลงาน รวมทั้งตัวเธอนั้นก็มียี่ห้อชั้นนำทั้งไทย และระดับโลกจองตัวกันไม่หยุดหย่อน และในวันนี้พวกเราก็มีเรื่องราวเกี่ยวกับเธอมาฝากกันค่ะ

1. เธอเป็นลูกครึ่งเบลเยียม

เธอเกิดเมื่อวันที่ 16 พฤษภาคม 2535 ซึ่งคุณพ่อของเธอเป็นชาวเบลเยียม และคุณแม่ของเธอก็เป็นชาวไทย โดยเธอนั้นเติบโต และได้รับการศึกษาที่ประเทศไทยทั้งหมด

2. การศึกษาของเธอ

เธอเข้ารับการศึกษาระดับชั้นประถม ที่โรงเรียนพระหฤทัยดอนเมือง และระดับมัธยมศึกษาที่โรงเรียนนานาชาติเกวลี จากนั้นเธอได้สำเร็จการศึกษาระดับปริญญาตรี จากคณะนิเทศศาสตร์ มหาวิทยาลัยรังสิต

3. ที่มาของชื่อเธอ

ด้วยความที่คุณพ่อของเธอเป็นคนที่ชื่นชอบการดูภาพยนตร์ และมีนางเอกที่ชื่นชอบคือ นางเอกภาพยนตร์ชาวรัสเซียที่มีชื่อว่า ดาวิก้า และชื่อ ใหม่ นั้นมาจากคุณใหม่ เจริญปุระ ซึ่งเป็นนักร้องที่คุณแม่ของเธอชื่นชอบนั่นเอง

4. เธอเคยเป็นนักแสดงช่อง 7 มาก่อน

หลายคนอาจจะหลงลืมไปว่าเธอนั้นเมื่อแรกเข้าวงการบันเทิง เธอได้เป็นนักแสดงในสังกัดของช่อง 7 และมีผลงานที่ทำให้เธอเป็นที่รู้จักคือ เรื่อง เงากามเทพ ซึ่งเธอได้แสดงคู่กับหนุ่มเวียร์-ศุกลวัฒน์ ซึ่งเป็นพระเอกที่กำลังโด่งดังมาก ๆ ในขณะนั้น